**A 2018. január 18-ai képviselő-testületi ülés határozatlistája**

**003/2018. (I. 18.) Ök. sz. határozat**

a Képviselő-testület

*I. a 2018. január 18-ai ülésén az alábbi napirendi pontokat tárgyalja:*

1./ Beszámoló a két ülés között eltelt időszak munkájáról

2./ Fellebbezések *– Zárt ülés! –*

3./ Javaslat a TREBRON DUNAGARDEN Kft. ismételt kérelmének elbírálásra *– Zárt ülés! –*

4./ Javaslat a nemzetiségi önkormányzatokkal kötött együttműködési megállapodások felülvizsgálatára

5./ Javaslat a 2018. évi fővárosi forrásmegosztás véleményezésére

6./ Beszámoló a kerület környezetvédelmi helyzetéről (2017. második félév)

7./ Javaslat elővásárlási joggal kapcsolatos döntés meghozatalára a 172370/0/A/1, 172370/0/A/2 és 172370/0/A/3 hrsz.-ú ingatlanok (Budapest XX. kerület, Kossuth Lajos utca 97.) kapcsán

8./ Javaslat a Pesterzsébeti Nyitnikék Óvoda „Zöld Ovi” Tagóvoda fenntartói 9./ jogának átadására vonatkozó elvi döntés meghozatalára

9./ Javaslat Fővárosi Katasztrófavédelmi Igazgatóság részére Budapest XX. 10./ kerület, Baross u. 47. VIII/33. (170204/32/A/155 hrsz.) szám alatti lakásra bérlőkijelölési jog biztosítására

10./ Javaslat a Bp. XX. 170204/96 hrsz-ú földterület bérbeadására

11./ Javaslat tulajdonosi hozzájárulás megadására a „Sirály” csónakház fejlesztéseérdekében

12./ Javaslat a Duna Garden\*\*\*\* Hotel további hasznosítására vonatkozóan pályázat kiírására

13./ Bizottságok beszámolói, tagcserék, kérdések, bejelentések, interpellációk

**004/2018. (I. 18.) Ök. sz. határozat**

a Képviselő-testület

elfogadja a „Beszámoló a két ülés között eltelt időszak munkájáról” című előterjesztést.

**005/2018. (I. 18.) Ök. sz. határozat**

a Képviselő-testület

1.) M. V. ……………. szám alatti lakos NS-18/8/2017. számú, 2017. december 13-án kelthatározat ellen benyújtott fellebbezéséről a mellékletben szereplő alakszerű határozat szerint dönt.

az elsőfokú hatóság NS-17/8/2017. számú döntését helybenhagyja Budapest Főváros XX. kerület Pesterzsébet Önkormányzata Képviselő-testületének a települési támogatásokról szóló 2/2015. (II.17.) önkormányzati rendelete 15. § (14) bekezdése, a közigazgatási hatósági eljárás és szolgáltatás általános szabályairól szóló 2004. évi CXL. törvény 31. § (2) bekezdése, 105. § (1) és 107. § (1) bekezdése alapján. A melléklet a határozat részét képezi.

2.) Utasítja a Polgármestert, hogy a másodfokú döntést - a jogorvoslati lehetőség biztosításával - alakszerű határozatban közölje az ügyféllel.

Felelős: Szabados Ákos polgármester

Határidő: A Képviselő-testületi ülést követő 8. nap

**006/2018. (I. 18.) Ök. sz. határozat**

a Képviselő-testület

I. fenntartja 002/2018. (I.05.) Ök. sz. határozatában foglaltakat és **elutasítja** a TREBRON DUNAGARDEN Kft. ügyvezetője által 2018. január 15-én benyújtott, a Bp. XX. Vízisport u. 12-18. szám alatti Duna Garden\*\*\*\* Hotel 170022/0/A, 170022/0/B és 170022/0/C hrsz. alatt nyilvántartott felépítményi ingatlanok további üzemeltetésére vonatkozó kérelmet. Felkéri a polgármestert, hogy a felépítményi ingatlanok, valamint a 2017. december 8-án kelt adásvételi szerződéssel megvásárolt 468 db ingóság birtokba vétele érdekében a szükséges intézkedéseket tegye meg.

II. felkéri a polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: adott

**007/2018. (I. 18.) Ök. sz. határozat**

a Képviselő-testület

1. a Pesterzsébeti Lengyel Nemzetiségi Önkormányzattal kötendő Együttműködési Megállapodást jelen határozat melléklete szerinti tartalommal jóváhagyja.

2. felhatalmazza a polgármestert az új együttműködési megállapodás aláírására.

Felelős: Szabados Ákos polgármester

Határidő: 2018. január 31.

**008/018. (I. 18.) Ök. sz. határozat**

A Képviselő-testület

1. a Német Nemzetiségi Önkormányzat Pesterzsébettel kötendő Együttműködési Megállapodást jelen határozat melléklete szerinti tartalommal jóváhagyja.

2. felhatalmazza a polgármestert az új együttműködési megállapodás aláírására.

Felelős: Szabados Ákos polgármester

Határidő: 2018. január 31.

**009/2018. (I. 18.) Ök. sz. határozat**

A Képviselő-testület

1. a Pesterzsébeti Örmény Nemzetiségi Önkormányzattal kötendő Együttműködési Megállapodást jelen határozat melléklete szerinti tartalommal jóváhagyja.

2. felhatalmazza a polgármestert az új együttműködési megállapodás aláírására.

Felelős: Szabados Ákos polgármester

Határidő: 2018. január 31.

**010/2018. (I. 18.) Ök. sz. határozat**

A Képviselő-testület

1. a Pesterzsébeti Roma Nemzetiségi Önkormányzattal kötendő Együttműködési Megállapodást jelen határozat melléklete szerinti tartalommal jóváhagyja.

2. felhatalmazza a polgármestert az új együttműködési megállapodás aláírására.

Felelős: Szabados Ákos polgármester

Határidő: 2018. január 31.

**011/2018. (I. 18.) Ök. sz. határozat**

A Képviselő-testület

1. a Pesterzsébet Szlovák Önkormányzata/Slovenska Samospráva Pesterzsébetu-val kötendő Együttműködési Megállapodást jelen határozat melléklete szerinti tartalommal jóváhagyja.

2. felhatalmazza a polgármestert az új együttműködési megállapodás aláírására.

Felelős: Szabados Ákos polgármester

Határidő: 2018. január 31.

**012/2018. (I. 18.) Ök. sz. határozat**

A Képviselő-testület

1. a Budapest Pesterzsébeti Ukrán Nemzetiségi Önkormányzattal kötendő Együttműködési Megállapodást jelen határozat melléklete szerinti tartalommal jóváhagyja.

2. felhatalmazza a polgármestert az új együttműködési megállapodás aláírására.

Felelős: Szabados Ákos polgármester

Határidő: 2018. január 31.

**013/2018. (I. 18.) Ök. sz. határozat**

a Képviselő-testület

1. Budapest Főváros Önkormányzata Közgyűlésének a Fővárosi Önkormányzatot és a kerületi önkormányzatokat osztottan megillető bevételek 2018. évi megosztásáról szóló rendelet-tervezetben foglaltakat tudomásul veszi,

2. utasítja a polgármestert, hogy e határozatot küldje meg Budapest Főváros főpolgármesterének.

Határidő: azonnal

Felelős: Szabados Ákos polgármester

**014/2018. (I. 18.) Ök. sz. határozat**

a Képviselő-testület

elfogadja a kerület környezetvédelmi helyzetéről szóló 2017. év második félévi beszámolót.

**015/2018. (I. 18.) Ök. sz. határozat**

a Képviselő-testület

a Budapest XX. kerület, 172370/0/A/1, 172370/0/A/2 és 172370/0/A/3 hrsz-ú ingatlanokra vonatkozóan a TULET Ingatlanhasznosító Kft. 45.000.000,- Ft + Áfa összegű, 2017. október 17-én kelt adásvételi szerződése vonatkozásában elővásárlási jogával nem kíván élni.

Határidő: adott

Felelős: Szabados Ákos polgármester

**016/2018. (I. 18.) Ök. sz. határozat**

a Képviselő-testület

1. a Pesterzsébeti Nyitnikék Óvoda nevelési-oktatási intézmény 2018. szeptember 1-jei hatályú, oly módon történő átszervezéséről, mely szerint a Nyitnikék Óvoda „Zöld Ovi” Tagóvodája fenntartói jogát a Budapest Pesterzsébet-Klapka téri Református Egyházközség (1201 Budapest, Klapka utca 47.) részére átadja, a nemzeti köznevelésről szóló 2011. évi CXC. törvényben és a nemzeti köznevelésről szóló törvény végrehajtásáról szóló 229/2012. (VIII.28.) Korm. rendeletben előírt egyetértési és véleményezési joggal rendelkező szervekkel folytatott egyeztetések alapján és az intézmény alkalmazotti közösségének, valamint a szülők véleményének ismeretében hoz döntést.

2. felkéri a polgármestert a szükséges egyéb intézkedések megtételére, illetve arra, hogy a fenti döntésről Budapest Pesterzsébet-Klapka téri Református Egyházközség képviselőjét tájékoztassa.

Határidő: adott

Felelős: Szabados Ákos polgármester

**017/2018. (I. 18.) Ök. sz. határozat**

a Képviselő-testület

I. az Önkormányzat tulajdonában álló lakások és nem lakás céljára szolágló helyiségek bérbeadásának feltételeiről szóló 27/2015. (XI. 16.) számú rendelet 14. § (1) bekezdés b) pontja alapján 2018. január 1. napjától 2022. december 31. napjáig terjedő időszakra 5év határozott időtartamra szóló, bérlőkijelölési jogot biztosít a Bp. XX. Baross u. 47. VIII/33. szám (170204/32/A/155 hrsz) alatt található önkormányzati tulajdonban álló 37 m2 alapterületű, összkomfortos komfortfokozatú lakásra a Fővárosi Katasztrófavédelmi Igazgatóság számára.

II. felhatalmazza a polgármestert, hogy Fővárosi Katasztrófavédelmi Igazgatóság vezetőjével megállapodást kössön a bérlőkijelölési jog gyakorlására vonatkozóan az alábbi feltételekkel:

- a bérlőkijelölési jog alapján kijelölt bérlővel az Önkormányzat szociális alapú lakbér megfizetése mellett köt bérleti szerződést, és a bérlőt terheli a lakás mindenkori közös költségének és közüzemi díjainak megfizetési kötelezettsége is

- bérlőkijelölési jog gyakorlója köteles a bérlőkijelölési jog megszűnésekor a lakás kiürített, rendeltetésszerű használatra alkalmas állapotban történő visszaadásáról gondoskodni.

- a bérlőkijelölési jog alapján kijelölt bérlővel az Önkormányzat 1 év időtartamra, de legkésőbb a kijelölt bérlő szolgálati jogviszonyának megszűnéséig köt szerződést azzal, hogy a szerződés lejártát követően ugyanazon bérlővel csak akkor köthető újabb bérleti szerződés, ha a kijelölt bérlőnek az Önkormányzat felé hátraléka nincs, illetve a közüzemi díjak maradéktalan megfizetését igazolta,

- a bérlőkijelölési jog gyakorlása során az arra jogosult XX. kerületi Parancsnokság kizárólag Budapest XX. kerületében szolgálatot teljesítő bérlőt jelölhet ki,

- a bérlőkijelölési jog gyakorlására jogosult a kijelölt bérlő szolgálati jogviszonyának megszűnéséről köteles Budapest Főváros XX. kerület Pesterzsébet Önkormányzatát haladéktalanul tájékoztatni.

Felelős: Szabados Ákos polgármester

Határidő: 2018. február 28.

**018/2018. (I. 18.) önkormányzati határozat**

A Képviselő-testület

1. az ERZSÉBET ÁRUHÁZ Kereskedelmi és Szolgáltató Kft. (székhely: 1193 Budapest, Üllői út 266., cégjegyzékszám: 01-09-260738., képviselő: Tóth Gergely, Tóth Norbert és Tóth Imre ügyvezetők, adószám: 10807509-2-43.) részére a Bp. XX., 170204/96 hrsz-ú 1502 m2 földterületből 506m2-nyi területrészt,2017. év december hó 1. napjától 2018. év január hó 31. napjáig építőanyag tárolása és munkavégzés céljából felvonulási területként bérbe ad. A bérleti díj 62. napra: 186.857,-Ft + 50.451,-Ft ÁFA, összesen: 237.308,-Ft, melyet a Bérlő a szerződés aláírásával egyidőben – egyösszegben – köteles az Önkormányzat Raiffeisen Bank Zrt-nél vezetett 12001008-01510331-00100003. sz. költségvetési számlájára befizetni.

II. felkéri a polgármestert, hogy a szükséges intézkedéseket tegye meg, a szerződést írja alá.

Felelős: Szabados Ákos polgármester

Határidő: adott

**019/2018. (I. 18.) önkormányzati határozat**

A Képviselő-testület

1. a Budapest XX. kerület, Vízisport u. 20-28. szám alatti, az ingatlannyilvántartásban 170021/0/A hrsz. alatt nyilvántartott ingatlanon található „Sirály” csónakház, valamint az azt övező, az ingatlannyilvántartásban 170021 hrsz. alatt szereplő, összesen 5044 nm területre vonatkozóan
	* + bútorok beszerzése
		+ tűzvédelmi szakvélemény elkészítése
		+ stég használatbavételi engedély
		+ tervezés
		+ közbeszerzés
		+ hajótároló konzolok felújítása
		+ kerti közösségi helyszín kialakítása
		+ pihenőszobák építés-szerelési munkái
		+ vízmérőakna átalakítása
		+ kisház átalakítása
		+ kerítés és tereprendezés
		+ társalgó átalakítása
		+ csónaktároló átalakítása
		+ kondicionáló terem kialakítása
		+ külső vizesblokk elbontása
		+ külső hajótárolók építése
		+ riasztó rendszer bővítése

munkák elvégzéséhez a benyújtott látványtervben és műszaki leírásban foglaltak alapján a szükséges tulajdonosi hozzájárulást megadja. A megvalósított beruházás, illetve felújítás 2010. május 7. napján kelt bérleti szerződésben foglaltak szerint az önkormányzati tulajdon értékét növeli, önkormányzati tulajdonba kerül.

1. Felkéri a polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: adott

**020/2018. (I. 18.) önkormányzati határozat**

A Képviselő-testület

1. az önkormányzat tulajdonában álló vagyonnal való rendelkezés szabályairól szóló 22/2012. (V.22.) önkormányzati rendelet 1. számú melléklete szerinti Versenyeztetési Szabályzatnak megfelelően el kívánja idegeníteni – illetve megvásárlásra vonatkozó ajánlat hiányában - bérbeadás útján kívánja hasznosítani a Bp. XX. Vízisport u. 12-18. szám alatti Duna Garden\*\*\*\* Hotel felépítményi ingatlanait (170022/0/A., 170022/0/B. és 170022/0/C hrsz) a hozzá tartozó 468 db ingósággal együtt. Jóváhagyja a határozat mellékletét képező Pályázati Felhívás és mellékletei szövegét azzal, hogy
2. a felépítményi ingatlanok, a hozzá tartozó 468 db ingóság elidegenítésére vonatkozóan megajánlható minimális vételár összegét 740.000.000,- Ft+áfa összegben, az üzemszerű működtetéséhez szükséges 3.368 m2 földterület bérleti díját 425.210,- Ft/hó+áfa összegben határozza meg,
3. a felépítményi ingatlanok, a hozzá tartozó 468 db ingóság és az üzemszerű működtetéséhez szükséges 5.632 m2 földterület bérletére vonatkozóan megajánlható minimális bérleti díj összegét a bérleti jogviszony első három évére 2.100.000,- Ft/hó+áfa összegben, a 4. év első hónapjától kezdve 3.600.000,- Ft/hó+áfa összegben határozza meg,
4. a pályázók által fizetendő ajánlati biztosíték összegét vételi ajánlat esetén a megajánlott nettó vételár 5%-ának megfelelő összegben, bérbevételi ajánlat esetén az első naptári évre megajánlott havi bruttó bérleti díj tizenkétszeres összegében (az első évre vonatkozó bruttó bérleti díj összege) határozza meg.
5. felkéri a Gazdasági Bizottságot, hogy a beérkező pályázatokat a bontást követő 15 napon belül előminősítse és az elbírálásra vonatkozó javaslatát terjessze a Képviselő-testület elé.

 III. felkéri Polgármestert, hogy a pályázati felhívást az Önkormányzat honlapján legkésőbb 2018. január 31. napjáig tegye közzé, és a pályázati eljárásban benyújtott ajánlatok elbírálására vonatkozó előterjesztést terjessze elő legkésőbb a Képviselő-testület 2018. márciusi ülésére, illetve – amennyiben az elbírálás soron kívül szükséges – hívja össze a Képviselő-testület rendkívüli ülését.

 IV. nem áll szándékában a felépítményi ingatlanok értékesítése esetén az azok üzemszerű használatához szükséges földterületi ingatlanrész elidegenítése.

V. felkéri a Hivatalt, hogy írásban kérjenek tájékoztatást a felszámolótól arra vonatkozóan, hogy az önkormányzat 2018. január 26-ai birtokba kerülése mennyire reális, továbbá a birtokba adási eljárás részleteiről és a felszámoló ezzel kapcsolatos szándékairól is.

 VI. felkéri a polgármestert, hogy a határozat végrehajtása érdekében a szükséges intézkedéseket tegye meg.

 Felelős: Szabados Ákos polgármester

 Határidő: adott